ТЕХНИЧЕСКА СПЕЦИФИКАЦИЯ

ЗА ОБЩЕСТВЕНА ПОРЪЧКА С ПРЕДМЕТ:

„ОБСЛЕДВАНЕ ЗА ЕНЕРГИЙНА ЕФЕКТИВНОСТ И СЕРТИФИЦИРАНЕ ПО ЧЛ. 48 ОТ ЗЕЕ НА 13 МЖС НА ТЕРИТОРИЯТА НА ОБЩИНА ПЕРНИК по Оперативна програма „Региони в растеж 2014-2020“ в четири ОБОСОБЕНИ ПОЗИЦИИ

Обособена позиция № 1 **Изготвяне на обследване на енергийна ефективност на 3 бр. жилищни сгради с административни адреси, както следва:** 1.Жилищна сграда с административен адрес: - rp. Перник, ж. к. Рено, ул. Струма, бл. 42, вх. А и Б и идентификатор 55871.505.556.2 по КККР;2.Жилищна сграда с административен адрес гр. Перник, кв. Твърди ливади, бл. 42 и идентификатор 55871.506.6.2.; 3.Жилищна сграда с административен адрес гр. Перник, ул. Петко Каравелов, бл. 25, вх. А и Б и идентификатор 55871.505.512.2.

Обособена позиция № 2 **Изготвяне на обследване на енергийна ефективност на 3 бр. жилищни сгради с административни адреси, както следва:** 1.Жилищна сграда с административен адрес– гр. Перник, ул. Пантелей, бл.10, вх. А и идентификатор 55871.505.850.4.; 2.Жилищна сграда с административен адрес гр. Перник, ул. Търговска, бл. 33, вх. А, Б и В и идентификатор 55871.505.749.2.; 3.Жилищна сграда с административен адрес гр. Перник, ул. Искър, бл. 3, вх. А и Б и идентификатор 55871.505.669.4.

Обособена позиция № 3 **Изготвяне на обследване на енергийна ефективност на 4 бр. жилищни сгради с административни адреси, както следва:** 1.Жилищна сграда с административен адрес гр. Перник, кв. Изток, ул. Максим Горки, бл.4, вх. А и Б и идентификатор 55871.515.1292.1.; 2. Жилищна сграда с административен адрес – гр. Перник, ул. Искър, бл.5, вх. А и Б и идентификатор 55871.505.602.2.; 3.Жилищна сграда с административен адрес гр. Перник, ул. Петко Каравелов, бл. 1, вх. А и идентификатор 55871.505.514.1.; 4.Жилищна сграда с административен адрес гр. Перник, кв. Изток, ул. Карл Маркс, бл. 1, вх. А и Б и идентификатор 55871.514.7941.1.

Обособена позиция № 4 **Изготвяне на обследване на енергийна ефективност на 3 бр. жилищни сгради с административни адреси, както следва:** 1.Жилищна сграда с административен адрес - гр. Перник, ул. Отец Паисий, бл.61,вх. А и Б и идентификатор 55871.505.853.3.; 2.Жилищна сграда с административен адрес -– гр. Перник, ул. Струма, бл.28, вх. А,Б и В и идентификатор 55871.505.584.4.; 3.Жилищна сграда с административен адрес гр. Перник, ул. Петко Каравелов, бл. 15, вх. А и Б и идентификатор 55871.505.512.1.

1. Обща информация.

Обект на настоящата обществена поръчка е за сгради с административен адрес: гр. Перник,

|  |  |  |
| --- | --- | --- |
|  | ЗП | РЗП |
| За обособена позиция №1 |  |  |
| Жилищна сграда с административен адрес: - rp. Перник, ж. к. Рено, ул. Струма, бл. 42, вх. А и Б и идентификатор 55871.505.556.2 по КККР на гр. Перник. Сградата е на шест етажа -5 надземни и 1 подземен Построена е през 1968г. и е с РЗП 2560 м2. Сдружение „Струма 42 /А, Б/, одобрено с проектен фиш 2. |  | 2560 |
| Жилищна сграда с административен адрес гр. Перник, кв. Твърди ливади, бл. 42 и идентификатор 55871.506.6.2. Сградата е на четири етажа – 3 надземни и 1 подземен. Построена е през 1945г. и е с РЗП 1158 м2. Сдружение „Перник-Твърди ливади 42“, одобрено с проектен фиш 50 |  | 1158 |
| Жилищна сграда с административен адрес гр. Перник, ул. Петко Каравелов, бл. 25, вх. А и Б и идентификатор 55871.505.512.2. Сградата е на осем етажа -8 надземни. Построена е през 1967г. и е с РЗП 3464 м2. Сдружение „Петко Каравелов 25“, одобрено с проектен фиш 55 |  | 3464 |
|  |  | **7182** |
|  | ЗП | РЗП |
| За обособена позиция №2 |  |  |
| Жилищна сграда с административен адрес– гр. Перник, ул. Пантелей, бл.10, вх. А и идентификатор 55871.505.850.4. Сградата е на десет етажа – 9 надземни и 1 полуподземен. Построена е през 1967г. и е с РЗП 2438 м2. Сдружение „Средец“, одобрено с проектен фиш 7 |  | 2438 |
| Жилищна сграда с административен адрес гр. Перник, ул. Търговска, бл. 33, вх. А, Б и В и идентификатор 55871.505.749.2. Сградата е на пет етажа – 4 надземни и 1 подземен. Построена е през 1964г. и е с РЗП 3000 м2. Сдружение „Вяра“, одобрено с проектен фиш 26 |  | 3000 |
| Жилищна сграда с административен адрес гр. Перник, ул. Искър, бл. 3, вх. А и Б и идентификатор 55871.505.669.4. Сградата е на четири етажа – 4 надземни. Построена е през 1955г. и е с РЗП 2236 м2. Сдружение „Искър“, одобрено с проектен фиш 52 |  | 2236 |
|  |  | **7674** |
|  | ЗП | РЗП |
| За обособена позиция №3 |  |  |
| Жилищна сграда с административен адрес гр. Перник, кв. Изток, ул. Максим Горки, бл.4, вх. А и Б и идентификатор 55871.515.1292.1. Сградата е на три етажа – 3 надземни. Построена е през 1958г. и е с РЗП 1857 м2. Сдружение „Максим Горки“, одобрено с проектен фиш 10 |  | 1857 |
| Жилищна сграда с административен адрес – гр. Перник, ул. Искър, бл.5, вх. А и Б и идентификатор 55871.505.602.2. Сградата е на три етажа - 3 надземни. Построена е през 1950г. и е с РЗП 1048 м2. Сдружение „Искър 1947“, одобрено с проектен фиш 20. |  | 1048 |
| Жилищна сграда с административен адрес гр. Перник, ул. Петко Каравелов, бл. 1, вх. А и идентификатор 55871.505.514.1. Сградата е на десет етажа – 9 надземни и 1 полуподземен. Построена е през 1965г. и е с РЗП 3164 м2. Сдружение „Каравелов“, одобрено с проектен фиш 32. |  | 3164 |
| Жилищна сграда с административен адрес гр. Перник, кв. Изток, ул. Карл Маркс, бл. 1, вх. А и Б и идентификатор 55871.514.7941.1. Сградата е на три етажа – 3 надземни. Построена е през 1950г. и е с РЗП 1227 м2. Сдружение „Изток – КМ1“, одобрено с проектен фиш 42 |  | 1227 |
|  |  | **7296** |
|  | ЗП | РЗП |
| За обособена позиция №4 |  |  |
| Жилищна сграда с административен адрес - гр. Перник, ул. Отец Паисий, бл.61,вх. А и Б и идентификатор 55871.505.853.3. Сградата е на пет етажа -4 надземни и 1 подземен. Построена е през 1976 г. и е с РЗП 1868 м2. Сдружение „Отец Паисий 61“, одобрено с проектен фиш 5. |  | 1868 |
| Жилищна сграда с административен адрес -– гр. Перник, ул. Струма, бл.28, вх. А,Б и В и идентификатор 55871.505.584.4. Сградата е на пет етажа – 4 надземни и 1 полуподземен. Построена е през 1956 г. и е с РЗП 2348 м2, Сдружение „Струма–28“, одобрено с проектен фиш 14. |  | 2348 |
| Жилищна сграда с административен адрес гр. Перник, ул. Петко Каравелов, бл. 15, вх. А и Б и идентификатор 55871.505.512.1. Сградата е на девет етажа – 8 надземни и 1 подземен. Построена е през 1967г. и е с РЗП 3417,84 м2. Сдружение „Петко Каравелов 15“, одобрено с проектен фиш 47. |  | 3417,84 |
|  |  | **7634** |

Обектът е четвърта категория съгласно чл. 137, ал. 1, т. 4, буква „б“ от ЗУТ и чл. 8, ал. 2, т. 3 от Наредба № 1 за номенклатурата на видовете строежи. Предвижда се след изпълнение на дейностите, предмет на настоящата обществена поръчка, да бъдат възложени чрез инженеринг проектиране и изпълнение на СМР

В обхвата на поръчката е предвидено изготвяне на доклад за енергийна ефективност, сертификат за енергийни характеристики и резюме за отразяване на резултатите от обследването за енергийна ефективност, както и друга документация, изисквана при условия на Наредба № Е-РД-04-1/22.01.2016 г. за описаните сгради.

Резултатите от услугата са необходими във връзка с осигуряването на подходяща инфраструктура за малките МЖС в община Перник съгласно целите по Оперативна програма „Региони в растеж“ 2014-2020 г.

2. Изисквания към обхвата и съдържанието на предвидените дейности

Техническата спецификация е неразделна част от документацията за участие, заедно с разпоредбите на договора. Спецификацията уточнява и доразвива изисквания за изготвяне на обследване за енергийна ефективност и предписването на необходимите енергоспестяващи мерки за сградата и самостоятелния обект на интервенция по проекта.

Обследването за енергийна ефективност предписва необходимите енергоспестяващи мерки за постигане на съответствие с изискванията за енергийна ефективност, съгласно разпоредбите на Раздел II „Обследване за енергийна ефективност и сертифициране на сгради“ на ЗЕЕ и при условията и реда, определени от Наредба № ЕРД-04-1/22.01.2016 г. за обследване за енергийна ефективност, сертифициране и оценка на енергийните спестявания на сгради. В съответствие с изискванията на тази наредба, докладът за енергийното обследване трябва да представи формирани алтернативни пакети от мерки със съответстваща технико-икономическа и екологична оценка. Ще се финансира икономически най-ефективният пакет от енергоспестяващи мерки за сградата, с който се постига клас на енергопотребление „С“ в съответствие с Наредба № 7 от 2004 г. за енергийна ефективност на сгради.

В рамките на обществената поръчка следва да се извърши обследване за енергийна ефективност на гореописаните сгради по плана за регулация на гр. Перник и да се предпишат необходимите мерки за постигане на нормативните стандарти за енергийна ефективност.

Обследването за енергийна ефективност следва да се извърши по реда, правилата и процедурите, регламентирани от законодателството в Република България: ЗЕЕ и подзаконовите нормативни актове за неговото прилагане. С обследването за енергийна ефективност на сграда в експлоатация се установява нивото на потребление на енергия, определят се специфичните възможности за намаляването му и се препоръчват мерки за повишаване на енергийната ефективност.

Сертификатът за енергийни характеристики на сгради в експлоатация удостоверява енергийните характеристики на сградите в експлоатация, актуалното потребление на енергия и съответствието му със скалата на класовете на енергопотребление.

Оценката на енергийните спестявания има за цел доказване на енергийни спестявания, вследствие изпълнение на отделна мярка или на група мерки за повишаване на енергийната ефективност.

Обследването за енергийна ефективност на сграда в експлоатация, в зависимост от конкретното състояние на ограждащите елементи и системите за осигуряване на микроклимат, има за предмет:

1. Идентификация на сградните ограждащи конструкции и елементи – пълен опис на ограждащите елементи на сградата, схеми на всички видове стени, тавани и подове, състояние и вид на дограми, стени, подове и тавани, описание и сравнение с нормативните коефициенти към момента на въвеждане в действие на сградата, подобряване или влошаване през изминалите години, в които сградата е експлоатирана;

2. Описание и идентифициране на системите за осигуряване на микроклимата – отоплителни системи, котелно стопанство, състояние на климатични системи (ако има такива); състояние на електрическите инсталации – силнотокови, слаботокови, осветителни, телефонни и т.н.; състояние на водопроводната инсталация;

3. Измерване и изчисляване на енергийните характеристики, анализ и определяне на потенциала за намаляване на разхода на енергия;

4. Разработване на мерки за повишаване на енергийната ефективност за ограждащите елементи на сградата – дограма, стени, подове и тавани;

5. Технико-икономическа оценка на мерките за повишаване на енергийната ефективност и на съотношението „разходи-ползи“;

6. Подмяна на осветителните тела с такива с ниска консумация на енергия и снабдяването им с индикатор за движение; препоръки за подмяна на съоръженията, консумиращи най-много енергия с енергоефективни;

7. Оценка на спестените емисии CO2 в резултат на прилагането на мерки за повишаване на енергийната ефективност;

8. Анализ на възможностите за използване на енергия от възобновяеми източници за доказване на техническа възможност и икономическа целесъобразност; анализът на възможностите за използване на енергия от възобновяеми източници е част от оценката на показателите за годишен разход на енергия в сградата.

Обследването за енергийна ефективност включва следните основни етапи и дейности:

1. Подготвителен етап, който включва следните дейности:

1) Оглед на сградата;

2) Събиране и обработка на първична информация за функционирането на сградата и разходите за енергия за представителен предходен период от време, както и проверка за изпълнение на възможностите, предвидени в чл. 31 от ЗЕЕ и Наредба № Е-РД-04-1 от 22 януари 2016 г. за обследване за енергийна ефективност, сертифициране и оценка на енергийните спестявания на сгради

2. Етап на установяване на енергийните характеристики на сградата, който включва следните дейности:

1) Анализ на съществуващото състояние и енергопотреблението;

2) Изготвяне на енергийни баланси, определяне на базовата линия на енергопотребление;

3) Огледи и измервания за събиране на подробна информация за енергопреобразуващите процеси и системи;

4) Обработване и детайлизиран анализ на данните;

5) Анализ на съществуващата система за управление на енергопотреблението;

6) Определяне на енергийните характеристики на сградата и потенциала за тяхното подобряване;

3. Етап на разработване на мерки за повишаване на енергийната ефективност, който включва следните дейности:

1) Изготвяне на списък от мерки за повишаване на енергийната ефективност;

2) Остойностяване на мерките, определяне на годишния размер на енергоспестяването, подреждане на мерките по показател „срок на откупуване“;

3) Формиране на пакети от мерки, определяне на годишния размер на енергоспестяването с отчитане на взаимното влияние на отделните мерки и технико-икономическа оценка на пакетите от мерки; 4) Анализ и оценка на количеството спестени емисии CO2 в резултат на разработените мерки за повишаване на енергийната ефективност.

4. Заключителен етап, който включва следните дейности:

1) Изготвяне на доклад и резюме за отразяване на резултатите от обследването;

2) Изготвяне на сертификат за енергийни характеристики на сграда в експлоатация;

3) Представяне на доклада, резюмето и сертификата на собственика на сградата.

Резултатите от обследването за енергийна ефективност се отразяват в доклад и резюме. Сертификат за енергийни характеристики на сграда в експлоатация се издава след извършено обследване за енергийна ефективност въз основа на резултатите от обследването. Обследването завършва с доклад и с издаване на сертификат за енергийни характеристики на сградата. Сертифицирането за енергийна ефективност удостоверява актуалното състояние на потребление на енергия в сградите, енергийните характеристики и съответствието им със скалата на класове на енергопотребление от Наредбата по чл. 31, ал. 3 от ЗЕЕ и ще послужи за прилагане на мерки за повишаване на енергийната ефективност в сградата, обект на поръчката.

Сертификатът за енергийни характеристики на сградата следва да се оформи съгласно регламентирания образец – Приложение № 3 към Наредба № Е-РД-04-1 от 22.01.2016 г.

Обследването за енергийна ефективност предписва необходимите енергоспестяващи мерки за постигане на съответствие с изискванията за енергийна ефективност съгласно разпоредбите на раздел II „Обследване за енергийна ефективност и сертифициране на сгради“ от ЗЕЕ и при условията и по реда, определен от Наредба № Е-РД-04-1 от 22.01.2016 г. за обследване за енергийна ефективност, сертифициране и оценка на енергийните спестявания на сгради.

В съответствие с изискванията на тази наредба докладът за енергийното обследване трябва да представи формирани алтернативни пакети от мерки със съответстваща технико-икономическа и екологична оценка. Мерките за повишаване на енергийната ефективност, които са предписани в обследването, трябва да са разграничени като задължителни и препоръчителни, както и да са съобразени с предназначението на сградата, обект на поръчката.

Участникът следва да представи енергоспестяващи мерки за постигане на стандартите за енергийна ефективност чрез:

 Подобряване на енергийните характеристики на сградните ограждащи конструкции и елементи чрез обновяване с високотехнологични топлоизолационни системи /продукти, материали и аксесоари/;

 Повишаване на ефективността на системите за отопление, вентилация и охлаждане в сградите, което води до спестяване на първични енергийни ресурси при трансформация на енергия в тези системи;

 Повишаване ефективността на системите за горещо водоснабдяване, свързани с потреблението на енергия от конвенционални източници;

 Повишаване ефективността на генераторите на топлина чрез съвременни технологии, вкл. оползотворяващи отпадна топлина в сградата и/или енергия от възобновяеми източници;

 Повишаване ефективностите на системите за управление на топлоподаване и регулиране на топлината в сградата и стимулиране на потребителското поведение за енергоспестяване чрез достъпно регулиране на количеството топлина във всяко помещение. Минималните изисквания при планиране по отношение на енергийните им характеристики са следните:

 Да не представляват заплаха за хигиената или здравето на обитателите и за опазване на околната среда, параметрите на микроклимата да осигуряват нормите за топлинна среда (комфорт), осветеност, качество на въздуха, влага и шум;

 Отоплителните, климатичните и вентилационните инсталации да са проектирани и изпълнени по такъв начин, че необходимото при експлоатацията количество енергия да е минимално;

 Да са защитени със съответстваща на тяхното предназначение, местоположение и климатични условия топлинна и шумоизолация, както и от неприемливи въздействия от вибрации;

 Да са енергоефективни, като разходват възможно най-малко енергия по време на тяхното изграждане, експлоатация и разрушаване.

Техническият показател, който се нормира в числова стойност за съответните нива на енергийна ефективност от скалата на класовете на енергопотребление е интегрираният показател „специфичен годишен разход на първична енергия в kWh/m2”.

За различните предназначения на сградите този показател има различни нормативни числови стойности за съответните нива на енергопотребление по скалата A+ до G.

При изчисляването на специфичния годишен разход на първична енергия следва да се включат най-малко следните показатели:

1) Ориентация, размери и форма на сградата;

2) Характеристиките на сградните ограждащи конструкции, елементите и вътрешните пространства, в т. ч.:

- Топлинни – топлинен капацитет, изолация, пасивно отопление, охлаждащи компоненти и топлинни мостове;

- Въздухопропускливост;

- Влагоустойчивост и водонепропускливост;

- Системите за отопление и гореща вода за битови нужди, вкл. изолационните характеристики;

- Климатични инсталации /ако има такива/;

- Системите за вентилация;

- Естественото осветление и осветителните инсталации;

- Пасивните слънчеви системи и слънчевата защита;

- Естествената вентилация;

- Системите за оползотворяване на възобновяеми енергийни източници;

- Външните климатични условия, в т. ч. разположението и изложението на сградата и вътрешните климатични условия;

- Вътрешните енергийни товари.

Посочените елементи участват задължително в енергийния баланс на сградата, предмет на обществената поръчка, определяйки я като интегрирана система, която разходва енергия при съответни климатични условия.

Докладът с резултатите от обследването за енергийна ефективност съдържа:

1. Обща информация за историята на сградата и собствеността, местоположението и адреса, собственика на сградата, лицето, отговорно за възлагане на обследването, неговата длъжност и данни за контакт;

2. Подробно описание на сградата, включително режими на обитаване, брой обитатели, конструкция, енергоснабдяване, информация за извършвани ремонти, /в случай че е приложимо/, история за извършени предходни обследвания и за изпълнени енергоспестяващи мерки /в случай че е приложимо/;

3. Анализ и оценка на състоянието на енергийните характеристики на сградните ограждащи конструкции и елементи;

4. Данни и доказателства за извършени измервания, анализ и оценка на енергийните характеристики при съществуващото състояние на системите за производство, пренос, разпределение и потребление на енергия в количество и обем, съответстващи на сложността на системите и необходими за установяване на техническото им състояние и ефективност;

5. Енергиен баланс на сградата и базово енергопотребление за основните енергоносители;

6. Клас на енергопотребление въз основа на изчислената стойност на интегрирания енергиен показател „специфичен годишен разход на първична енергия в kWh/m2” по базово енергопотребление;

7. Оценка на специфичните възможности за намаляване на разхода за енергия;

8. Подробно описание с технико-икономически анализ на пакетите от мерки за повишаване на енергийната ефективност;

9. Клас на енергопотребление въз основа на изчислената стойност на интегрирания енергиен показател „специфичен годишен разход на първична енергия в kWh/m2” в резултат от прилагането на всеки предложен пакет от енергоспестяващи мерки; сравнителен анализ на пакетите от енергоспестяващи мерки;

10. Анализ и оценка на годишното количество спестени емисии CO2 в резултат на разработените пакети от мерки за повишаване на енергийната ефективност в сградата;

11. Заключение и препоръки, /когато е приложимо/.

Резюмето съдържа кратка информация относно:

1. Общи идентификационни данни за сградата, вида собственост, данни за контакт със собственика, клас на енергопотребление, специфичен годишен разход на енергия в kWh/m2, основни геометрични характеристики, брой обитатели и брой етажи;

2. Идентификация на изпълнителя на обследването за енергийна ефективност;

3. Състояние на сградата към момента на обследването;

4. Разпределение на потреблението на потребна енергия по видове горива и енергии и по видове системи, потребяващи енергия;

5. Базово енергопотребление и особености на енергийния баланс на сградата;

6. Клас на енергопотребление, съответстващ на базовото енергопотребление на сградата, и клас след изпълнение на пакета от енергоспестяващи мерки, въз основа на който е издаден сертификатът за енергийни характеристики;

7. Предлаганите мерки за повишаване на енергийната ефективност, включени в избрания пакет за изпълнение на сградата;

8. Основни параметри на технико-икономическия анализ на мерките за енергоспестяване;

9. Консултантите по енергийна ефективност, извършили обследването (име, фамилия, специалност), дата на изготвяне на резюмето.

Резюмето се изготвя по образец – приложение № 2 от Наредба № Е-РД-04-1 от 22 януари 2016 г. за обследване за енергийна ефективност , сертифициране и оценка на енергийните спестявания на сгради.

Сертификатът за енергийни характеристики на сгради в експлоатация съдържа:

1. пореден номер, дата на издаване и срок на валидност на сертификата;

2. означение, идентифициращо сградата като такава с близко до нулата потребление на енергия;

3. годината на въвеждане на сградата в експлоатация;

4. срок за освобождаване от данък сгради върху недвижимите имоти по Закона за местните данъци и такси;

5. общи геометрични характеристики, включително разгъната застроена площ, отопляваната площ и площта на охлаждания обем;

6. клас на енергопотребление, съответстващ на базовото енергопотребление на сградата, и клас, съответстващ на прогнозираното ниво на енергопотребление след изпълнение на енергоспестяващи мерки в сградата;

7. стойност на интегрираната енергийна характеристика на сградата на годишна база по потребна и по първична енергия в kWh/m2, специфичния разход на потребна енергия за отопление, вентилация и битово горещо водоснабдяване в kWh/m2, общия годишен разход на енергия в MWh, изразен като първична енергия, генерираните от сградата емисии СО2 към момента на издаване на сертификата, еквивалентни на годишния разход на потребна енергия;

8. разпределение в относителен дял на годишния разход на потребна енергия по компоненти на енергийния баланс на сградата, вкл. дял на енергията от възобновяеми източници;

9. площ на плътните и прозрачните ограждащи конструкции и елементи, коефициентите на топлопреминаване през ограждащите елементи преди и след изпълнение на енергоспестяващи мерки, включително референтните им стойности за сравнение;

10. специфични показатели на енергопреобразуващите системи за осигуряване на микроклимата, включително показатели за технологичните процеси за отопление и вентилация, ефективностите на генераторите на топлина и студ в сградата и приложимите норми за сравнение;

11. дял на енергията от възобновяеми източници, оползотворена и предвидена за оползотворяване в сградата;

12. използваните енергийни ресурси и генераторите на топлина и студ по видове системи за поддържане на микроклимата в сградата, в системата за осветление и за уредите, потребяващи енергия;

13. разпределението на годишния разход на потребна енергия по основни компоненти на енергийния баланс на сградата - специфичния годишен разход на потребна енергия за отопление, вентилация, охлаждане, гореща вода, осветление и уреди, потребяващи енергия, в kWh/m2 и kWh/год.;

14. отоплителни денградуси;

15. общ годишен специфичен разход на енергия за отопление и вентилация, изразен като kWh/m3DD;

16. базово енергопотребление, представено графично чрез базова линия;

17. годишно разпределение на специфичното енергийно потребление, представено графично по компоненти на енергийния баланс на сградата;

18. технически и икономически параметри на оценените за сградата единични енергоспестяващи мерки и групирането им в пакети, оценените инвестиции, спестена потребна енергия, спестени емисии СО2, разходноефективен пакет, избран от собственика на сградата измежду препоръчаните за изпълнение пакети, специфичен и общ годишен разход на потребна и на първична енергия след изпълнение на избрания пакет от енергоспестяващи мерки, генерирани емисии СО2 от сградата след изпълнение на мерките от избран пакет;

19. други данни и препоръки за сградата - по преценка на лицето, което издава сертификата;

20. наименованието на лицето, издало сертификата, и регистрационен номер на удостоверението за вписването му в публичния регистър по чл. 44, ал. 1 ЗЕЕ, име и фамилия на физическото лице с представителна власт, подписало сертификата.

Предписаните енергоспестяващи мерки в обследването за енергийна ефективност следва да са описани максимално подробно и в максимален обхват, като следва да се предвидят и максимален брой и в максимален обхват необходимите съпътстващи дейности. Избраният пакет от приоритетни енергоспестяващи мерки, предложени с енергийното обследване и съдържащи технически параметри на показателите за разход на енергия ще се използват като технико-икономическото задание за възлагане и разработване на инвестиционен проект, като изготвеното обследване следва да съответства както на ЗЕЕ, така и на ЗУТ. Концепцията за ефективност на разходите е заложена по категоричен начин и в легалната дефиниция на понятието „Енергийна ефективност в сгради“ – това е осигуряването и поддържането на нормативните параметри на микроклимата в сградите с минимални финансови разходи (§ 1, т. 4 от допълнителните разпоредби на ЗЕЕ).

3. Приложима нормативна уредба.

В настоящата техническа спецификация са конкретизирани изискванията на Възложителя за съответствие с европейските и национални правила и норми, относими към предмета на поръчката.

Националното законодателство в областта на енергийната ефективност в сградния сектор включва:

ЗЕЕ,

ЗУТ,

ЗЕ,

ЗЕВИ,

ЗТИП,

Закона за националната стандартизация и др.

Законовите и подзаконовите нормативни актове постоянно се хармонизират с правото на Европейския съюз

- Директива 2010/31/ЕС,

Директива 2009/28/ЕО за насърчаване използването на енергия от възобновяеми източници,

Директива 2006/32/ЕО за ефективността при крайното потребление на енергия и осъществяване на енергийни услуги, отменена от новата Директива 2012/27/ЕС за енергийната ефективност,

Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО,

директивите от "Нов подход" и стандартите от приложното им поле,

както и технически норми, методи и принципи на добрите европейски практики.

Основните подзаконови нормативни актове, които определят техническото равнище на енергопотребление в сградите и създават правната и техническата основа за изискванията за енергийна ефективност, са както следва:

На основание на ЗУТ:

• Наредба № 7 от 2004 г. за енергийна ефективност на сгради;

• Наредба № 5 от 2006 г. за техническите паспорти на строежите;

• Наредба № 2 от 2008 г. за проектиране, изпълнение, контрол и приемане на хидроизолации и хидроизолационни системи на сгради и съоръжения.

На основание на ЗЕЕ:

• Наредба № Е-РД-04-1 от 22.01.2016 г. за обследване на енергийна ефективност, сертифициране и оценка на енергийните спестявания на сгради;

• Наредба № РД-04-2 от 22.01.2016 г. за показателите за разход на енергия и енергийните характеристики на сградите;

• Наредба № РД-16-932 от 2009 г. за условията и реда за извършване на проверка за енергийна ефективност на водогрейните котли и на климатичните инсталации по чл. 27, ал. 1 и чл. 28, ал. 1 от Закона за енергийната ефективност и за създаване, поддържане и ползване на базата данни за тях.

На основание на ЗЕ:

• Наредба № 15 от 2005 г. за технически правила и нормативи за проектиране, изграждане и експлоатация на обектите и съоръженията за производство, пренос и разпределение на топлинна енергия, както и методиките за нейното прилагане.

На основание на ЗТИП:

• Наредба РД-02-20-1 от 5 февруари 2015 г. за условията и реда за влагане на строителни продукти в строежите на Република България.

Участниците следва да подготвят офертите си при спазване на нормативните актове, относими към предмета на настоящата обществена поръчка.

При изменения в действащата нормативна уредба, свързана с изпълнението на настоящата обществена поръчка, изпълнителят следва да изпълни услугата при действащите към датата на сключване на договора нормативна уредба.